**Bliv Skjoldunge – Sikring af godt arbejdsmiljø for Bliv Skjoldunge-formidlerne**

Kære Bliv Skjoldunge-formidlere

På vores evalueringsmøde af forårets ture før sommerferien fortalte flere af jer om ture med klasser, som manglede undervisningsparathed i en grad, som gik ud over arbejdsmiljøet for jer som formidlere. Vi har nu sammen med Frederikssund og Lejre Kommune udvikle udkast til en strategi for, hvad I kan gøre i de situationer.

**LANGT DE FLESTE VIL GERNE**

Langt de fleste klasser er velfungerende. Men enkelte er udfordrede. I de klasser er både elever, som gerne vil lære – og elever som kun magter at sabotere. Hvordan kan vi agere konstruktivt i forhold til klassen – og samtidig sikrer et ordentligt arbejdsmiljø for jer formidlere? Her er et første forslag, som vi gerne vil vende med jer:

**TRE NIVEAUER**

Kan vi arbejde med tre niveauer:

**A: Bliv Skjoldunge-tur**

En tur efter bogen.

* Før turen har Mia sendt information og materialer til læreren, som klassen har arbejdet med.
* Før turen har formidleren sendt en mail ud til lærerne om, at de glæder sig til turen + praktisk.
* Formidleren kører turen efter vores plan og Bliv Skjoldunge-didaktikken, som klassen forstår, hvad de skal hvornår – og turen er spændende. Hver formidler farver selvfølgelig også turen.
* Efter turen håber vi, at klassen bearbejder via indsamlede data og materialet.

**B: Bliv Skjoldunge-tur med plan B**

Tænk gerne igennem: Hvis I møder en klasse, som i alvorlig grad ikke er undervisningsparate, hvad har I så af muligheder for at give så mange børn som muligt en god dag.

* Kan man have en plan B, som kan gennemføres efter aftale med læreren på stedet?
* Er det muligt at arbejde med de elever, som vil – og aftale at en af lærerne går fra til at tage sig af de elever, som saboterer formidlingen? Vigtigt er det, at naturvejlederen ikke skal efterlades alene med eleverne. Det har vi ikke kompetencer til.
* Er der andre løsninger?
* Uanset hvad, hvis I på ture benytter en plan B, så send os gerne en kort rapport om hvorfor, hvad der skete, hvilke klasse det drejede sig om osv. Det er kommunernes ønske.

**C: Bliv Skjoldunge-tur aflyses**

Hvis formidleren vurderer, at klassen er helt uden for pædagogisk rækkevidde, er det formidlerens ret at stoppe turen og bede lærer og elever venligt om at tage hjem. Derpå sker følgende:

* Formidleren skriver en kort rapport om, hvad der er årsag til aflysningen og sender til koordinationen.
* Vi sender rapporten til vores kontakt i kommunens forvaltning, som vurderer, hvad de gør videre i forhold til skoleledelsen.
* Kommunen betaler for turen.